Τα ζώδια και πώς υπονομεύουν μόνα τους την ευτυχία τους! - Clickmag.gr\nΑν η επιδίωξη του καθένα μας, ανεξαρτήτως ζωδίου, είναι να βρει την ολοκλήρωση και την ευτυχία, για να το πετύχει θα πρέπει να εγκαταλείψει ορισμένες στάσεις ζωής, που τον αυτοκαταστρέφουν. Το κάθε ζώδιο έχει τις δικές του αδυναμίες. Διάβασε εδώ ποιο είναι το δικό σου εμπόδιο σε αυτό το δύσκολο αλλά όμορφο ταξίδι της ζωής και πώς θα το παραμερίσεις.\nΣαν Κριός θεωρείς πως είσαι γεννημένος νικητής. Κι όταν κάπου δεν τα καταφέρνεις, πάντα κάποιος ή κάτι φταίει για ό,τι έχεις ή δεν έχεις, για ό,τι νιώθεις ή δεν νιώθεις. Εσύ ποτέ. Θα πετύχαινες σίγουρα αν… Αν είχες περισσότερο χρόνο, περισσότερη τύχη, καλύτερη υποστήριξη από τους άλλους ή αν… δεν έβρεχε. Όμως, με το να ψάχνεις να ρίξεις κάπου το φταίξιμο για τις τρικλοποδιές που σου βάζει η ζωή, απλώς χτυπάς το σαμάρι αντί για τον γάιδαρο. Και έτσι δεν προχωράς. Αντίθετα, παίρνοντας την ευθύνη για τις όποιες αποτυχίες σου, ερευνάς πού έσφαλες και με ποιο τρόπο δεν θα τις επαναλάβεις.\nΟ Ταύρος δεν βιάζεται να σχηματίσει άποψη για πρόσωπα και πράγματα. Το σκέφτεσαι από δω, το μετράς από εκεί, ώσπου τελικά να καταλήξεις σε μια γνώμη. Και τότε βάζεις μια ταμπελίτσα, «καλό-κακό, επιθυμητό-ανεπιθύμητο, σωστό-λάθος» και δεν την αλλάζεις στον αιώνα τον άπαντα. Αυτή η βεβαιότητα σου δίνει και μια πολύτιμη αίσθηση ψυχολογικής ασφάλειας. Μάντεψε όμως, συχνά τα άτομα και οι καταστάσεις αλλάζουν και δεν είναι πια όπως είχες υποθέσει. Άσε που μπορεί εξαρχής να τους είχες βάλει λάθος ταμπέλα. Μην μένεις προσκολλημένος στις απόψεις σου. Κράτα το μυαλό σου ανοιχτό, άλλωστε έτσι θα δουλεύει καλύτερα.\nΈχω πάντα δίκιο\nΣαν Δίδυμος κάνεις τα πάντα για να βγεις από πάνω σε κάθε ζήτημα. Πρέπει να έχεις δίκιο σε όλες τις περιστάσεις. Πρέπει να περνάς την άποψή σου σαν την πιο σωστή, να βγαίνεις «λάδι» αν σου προσάπτουν κάτι, να αποστομώνεις και να κολλάς στον τοίχο όποιον πάει να… σου τη βγει. Το ξύπνιο μυαλό και η ευγλωττία σου σε βοηθούν τέλεια να το καταφέρνεις. Όμως με την επιμονή σου αυτή κινδυνεύεις να προσβάλεις, να αδικήσεις, ακόμα και να καταστρέψεις σχέσεις. Μερικές φορές αξίζει περισσότερο να υποχωρήσεις, παρά να αποδείξεις πως είχες δίκιο. Άλλωστε, η αλήθεια είναι πάντα κάπου στη μέση.\nΔιαβάστε ακόμα: Αν χώρισες από αυτά τα 4 ζώδια, θα σε κάνουν να το μετανιώνεις για μια ζωή!\nΟι δεσμευτικές προσκολλήσεις\nΠαρόλο που ο Λέων το παίζει… ελεύθερος, στην πραγματικότητα είναι από τα ζώδια που έχουν έντονη προσκόλληση. Προσκόλληση σε άτομα, σε αντικείμενα, σε τρόπους ζωής. Δεν είναι εύκολο να απεξαρτηθεί κανείς από αυτού του είδους τις προσκολλήσεις. Η δυσκολία έγκειται κυρίως στο ότι πρέπει να μην «κρέμεσαι» από όλα αυτά, ενώ ταυτόχρονα δεν έχεις πάψει να τα αγαπάς ή να σου αρέσουν. Χαίρεσαι που υπάρχουν στη ζωή σου, αλλά και χωρίς αυτά δεν χάνεις τη γη κάτω από τα πόδια σου. Η προσκόλληση κρύβει μέσα της τον φόβο της απώλειας και εμποδίζει να κατακτήσεις την αληθινή, καθαρή, ανώτερη μορφή της αγάπης.\nΤίποτα δεν είναι όπως πρέπει\nΟι γνώμες των άλλων\nΗ μανία για έλεγχο\nΓια όλα υπάρχει μια δικαιολογία\nΟ Τοξότης είναι το ζώδιο της ειλικρίνειας. Δυστυχώς όμως, δεν ξεφεύγεις πάντα από τα ψέματα, που οι περισσότεροι άνθρωποι λέμε στον εαυτό μας, χωρίς καν να το καταλαβαίνουμε. Είναι οι γνωστές δικαιολογίες, γιατί δεν κατάφερες το ένα, γιατί δεν στάθηκες συνεπής στο άλλο, γιατί έκανες έτσι και όχι διαφορετικά, όπως θα έπρεπε. Όμως οι δικαιολογίες σου απλώς σε περιορίζουν, κάτι που δεν ταιριάζει σε έναν Τοξότη. Γι’ αυτό κάν’ τις πακέτο και πέταξέ τις. Δεν τις χρειάζεσαι. Είναι κρίμα αντί να εξελίσσεις τον εαυτό σου και τη ζωή σου, να κολλάς χρησιμοποιώντας ένα σωρό προφάσεις, που στο 99% των περιπτώσεων δεν στέκουν καν.\nΘαυμάστε με, παρακαλώ!\nΠαρόλο που σαν Αιγόκερως δείχνεις αρκετά μετριοπαθής, κατά βάθος τρελαίνεσαι να εντυπωσιάζεις. Θέλεις να αποσπάς τον θαυμασμό ή ακόμα και τη ζήλια των άλλων για την επιτυχία σου, τα αποκτήματά σου και εν γένει τον καταπληκτικό εαυτό σου. Ακολουθείς την πεπατημένη, αλλά σκοπεύεις να φτάσεις ψηλότερα και μακρύτερα απ’ όλους. Όμως τελικά, το να προσπαθείς να είσαι κάτι που να θαυμάζουν οι άλλοι, σου στερεί τη δυνατότητα να είσαι απλώς ο καταπληκτικός εαυτός σου. Εγκαταλείποντας αυτό το… τριπάκι, θα διαπιστώσεις ότι οι άνθρωποι θα σε εκτιμήσουν περισσότερο και μάλιστα για εκείνο που πραγματικά είσαι και όχι γι’ αυτό που προσπαθείς να φανείς.\nΤο εμπόδιο του φόβου\nΟ Υδροχόος είναι ο μέγας οραματιστής του ζωδιακού. Η δημιουργική σου φαντασία μπορεί να αλλάξει τη ζωή σου και τον κόσμο ολόκληρο. Τι γίνεται όμως όταν οι φόβοι σου παίρνουν το πάνω χέρι και σου ψαλιδίζουν τα φτερά; Είναι φυσικό να φοβάσαι, ιδίως απέναντι σε ό,τι φέρνει μια μεγάλη αλλαγή. Όμως αυτά είναι που αξίζουν στη ζωή και το ξέρεις καλύτερα από κάθε άλλο ζώδιο. Αρκεί να θυμάσαι ότι ο φόβος σου ζει μόνο μέσα στο μυαλό σου. Είναι μόνο μια υπόθεση, μια πιθανότητα στις τόσες. Δεν αξίζει να χαραμίζεις τις υπέροχες και μοναδικές προοπτικές σου, για ένα υποθετικό ενδεχόμενο.\nΗ ηττοπάθεια στο τσεπάκι\nΟ Ιχθύς μπορεί να θεωρείται διαισθητικό ζώδιο, αλλά συχνά αυτό που περιμένεις είναι μόνο η καταστροφή. Και μέσα σου γίνεται διαρκώς ένας μονόλογος, γεμάτος απαισιόδοξες προβλέψεις, του τύπου: Να δεις που δεν θα τα καταφέρω, αποκλείεται να πετύχει, δεν θα γίνει, εγώ δεν είμαι γι’ αυτά, και… πάει λέγοντας. Προεξοφλείς την ήττα σου πριν καλά-καλά ξεκινήσεις. Αποφάσισε λοιπόν να μην… τσιμπάς σε αυτό το ηττοπαθές κομμάτι του εαυτού σου. Το μυαλό μας, αν το αφήσουμε ανεξέλεγκτο, μπορεί να μας παίξει άσχημα παιχνίδια. Όταν αντιλαμβάνεσαι πως άρχισε αυτό το «τροπάρι», απλώς σταμάτησέ το. Μπορείς να τα καταφέρεις. Σε όλα


ΜΟΝΟ στο star.gr: ΟΛΗ η αλήθεια για το πως βρήκε τα λεφτά... - Star.gr\nΕΛΛΑΔΑ Τετάρτη, 11 Νοεμβρίου 2015, 09:32\nΜΟΝΟ στο star.gr: ΟΛΗ η αλήθεια για το πως βρήκε τα λεφτά της εγγύησης η Στάματη\n«Χτύπησε πολλές πόρτες. Οι περισσότερες ήταν κλειστές. Άλλο όταν ήταν ο Άκης υπουργός»\nΕλεύθερη είναι πλέoν η Βίκυ Σταμάτη, καθώς, όπως σας ενημέρωσε το star.gr, πλήρωσε το ποσό των 50.000 ευρώ που είχε οριστεί ως εγγύηση. Η ίδια, είχε υποστηρίξει παλαιότερα πως δεν έχει τα συγκεκριμένα χρήματα και είχε καταφύγει στο ΣΤΕ, το οποίο είχε απορρίψει την ένσταση της.\nΟ δικηγόρος της Φραγκίσκος Ραγκούσης μιλώντας αποκλειστικά στο star.gr υποστήριξε πως η σύζυγος του Άκη Τσοχατζόπουλου έκανε ό,τι περνάει από το χέρι της για να καταφέρει να συγκεντρώσει τα λεφτά αυτά.\n«Μέχρι και τις τελευταίες ώρες ψάχναμε να βρούμε τα λεφτά της εγγύησης. Χτύπησε πολλές πόρτες για να καταφέρει να τα βρει. Οι περισσότερες ήταν κλειστές… Ήταν διαφορετικά όταν ο Άκης ήταν υπουργός. Ένας άνθρωπος αποφάσισε να την βοηθήσει και να της δώσει τα λεφτά για να μπορέσει να κοιμάται και πάλι δίπλα στο παιδί της. Φυσικά και τα χρήματα αυτά θα του επιστραφούν».\nΤην είδηση της ελευθερίας της Βίκυ Σταμάτη έμαθε και ο σύζυγός της, ο οποίος βρίσκεται στη φυλακή για την υπόθεση των εξοπλιστικών, ενώ η ίδια όπως λέει αποκλειστικά στο star.gr ο δικηγόρος της «αναπνέει ελεύθερα για πρώτη φόρα».\n«Αναπνέει για πρώτη φορά ελεύθερα χωρίς να φοβάται τη φυλακή. Μπορεί να κοιμάται μαζί με το παιδί της χωρίς να φοβάται. Είναι πλέον ήρεμη. Ο Άκης νιώθει ευγνωμοσύνη που η σύζυγός του και μητέρα του παιδιού του επέστρεψε στο σπίτι της».


ΟΛΥΜΠΙΑΚΟΣ: 13 Μαϊ 2013\nΔεν θα πραγματοποιηθεί στο άμεσο μέλλον συνάντηση του προέδρου του Ολυμπιακού, Βαγγέλη Μαρινάκη, με τον Μίτσελ για τον μεταγραφικό σχεδιασμό των ερυθρόλευκων και την επόμενη… μέρα.\nΟ ισχυρός άνδρας της ερυθρόλευκης ΠΑΕ βρέθηκε την Κυριακή (12/5) στο Λονδίνο, μαζί με τους Κώστα Καραπαπά, Κούλη Δουρέκα, Μπάλας Μέγιερι και Γιάννη Μανιάτη, όπου παρακολούθησαν το μεγάλο τελικό της μπασκετικής ομάδας του συλλόγου με την Ρεάλ Μαδρίτης και πανηγύρισαν την κατάκτηση του τροπαίου.\nΚατά την παραμονή του στην αγγλική πρωτεύουσα, μάλιστα, ο Μαρινάκης είχε την ευκαιρία να τα πει με οπαδούς του Θρύλου και να αφουγκραστεί το κλίμα που επικρατεί και πλέον είναι έτοιμος να προχωρήσει το πλάνο του για τη δυναμική ενίσχυση του ρόστερ.\nΠάντως, όπως υποστηρίζουν οι άνθρωποι των νταμπλούχων Ελλάδας, τα πρώτα νέα από τις μεταγραφικές κινήσεις της ομάδας θα προκύψουν τις πρώτες μέρες του Ιουνίου, όταν και θα συνεχιστεί πιο… δυναμικά ο σχεδιασμός για τη νέα σεζόν.\nΤέλος, οι παίκτες του Ολυμπιακού επιστρέφουν την Τρίτη (14/5) στις προπονήσεις και θα λάβουν από τον Μίτσελ το πρόγραμμα των προπονήσεων μέχρι το τέλος της σεζόν, αλλά και των διακοπών και της προετοιμασίας του καλοκαιριού.\nΚατά τη σημερινή συνεδρίαση του Διοικητικού Συμβουλίου της Super League, αποφασίστηκαν, μεταξύ άλλων, η επικύρωση της βαθμολογίας, αλλά και να κριθεί η αίτηση της ΠΑΕ ΑΕΚ κατά της ΠΑΕ Άρης από την ΕΠΟ.\n4/ Αποφασίστηκε ομόφωνα η συμμετοχή δύο εκπροσώπων της Super League (ενός νομικού και ενός ορκωτού λογιστή) στην Επιτροπή Εφέσεων Αδειοδότησης της ΕΠΟ.\nΜια ευχάριστη έκπληξη περίμενε την αποστολή του Ολυμπιακού στο αεροδρόμιο κατά την αναχώρηση από το Λονδίνο, καθώς στα γκισέ αντί για τον αριθμό πτήσης, αναγραφόταν η φράση... «Olympiacos Champions».\nΗ αεροπορική εταιρεία που επέλεξαν οι πρωταθλητές Ευρώπης να πετάξουν, καλωσόρισε με αυτό τον τρόπο στην πτήση τα μέλη της αποστολής, που αποθανάτισαν όπως και σχεδόν όλοι οι παρευρισκόμενοι τη συγκεκριμένη φράση.\nΚατά τη διάρκεια της πτήσης, οι αεροσυνοδοί κερνούσαν σαμπάνια τους παίκτες και το τεχνικό επιτελείο, ενώ ο κυβερνήτης, απηύθυνε συγχαρητήριο μήνυμα λέγοντας: «μας κάνατε υπερήφανους, σας ευχαριστούμε που μας δείχνετε τον τρόπο που πρέπει να μαχόμαστε».\nΔείτε πλάνα στη WEB TV του "sport-fm.gr" τη συνέχεια των πανηγυρισμών από το αεροδρόμιο «Ελ. Βενιζέλος» στο ΣΕΦ, για την κατάκτηση και της φετινής Ευρωλίγκας από τον Ολυμπιακό.\nΑπό τον Αντώνη Νικοπολίδη μέχρι τον Ιβάν Μαρκάνο!\nΠρώην και νυν μέλη της ποδοσφαιρικής ομάδας του Ολυμπιακού συνεχάρησαν θερμά την ομάδα μπάσκετ του συλλόγου για το νέο της επίτευγμα.\nΑντώνης Νικοπολίδης: «Συγχαρητήρια στους πρωταθλητές Ευρώπης για άλλη μια φορά, αντε και του χρόνου να τριτώσει».\nΜπάλας Μέγιερι: «Πρωταθλητής ο Ολυμπιακός. Σερ Χάινς συγχαρητήρια».\nΠαναγιώτης Βλαχοδήμος: «Συγχαρητήρια. Πρωταθλητές για δεύτερη συνεχή χρονιά».\nΧουάν Πάμπλο Πίνο: «Συγχαρητήρια στην ομάδα μπάσκετ του Ολυμπιακού. Πρωταθλητές».\nΙβάν Μαρκάνο: «Ο Βασίλης Σπανούλης είναι πάντα εκεί που θέλει. Μπράβο στον Ολυμπιακό. Μεγάλη ομάδα και τρομερό παιχνίδι. Συγχαρητήρια και στην ποδοσφαιρική ομάδα για το νταμπλ».\nΑποθέωση στο αεροδρόμιο, αποθέωση και στο Σ.Ε.Φ. για τον Ολυμπιακό!\nΟ Ολυμπιακός πανηγύρισε τον 3ο τίτλο Ευρωλίγκας στην Ιστορία του κι έγινε η μόλις 3η ομάδα στα χρονικά της διοργάνωσης με back to back κατακτήσεις σε Final Four.\nΟ κόσμος του Ολυμπιακού τίμησε και αποθέωσε τους πρωταθλητές του και όταν οι φωνές και οι εκδηλώσεις λατρείας κόπασαν, οι ιδιοκτήτες της Κ.Α.Ε. απευθύνθηκαν στους εκπροσώπους του Τύπου για όλα όσα έζησαν, ζουν κι αναμένεται να ζήσουν κοντά στην ομάδα.\n«Είναι πρωτοφανές αυτό που ζήσαμε! Αξίζει περισσότερο κι απ' τις κούπες! Αποτελεί συνέχεια των κόπων μας, των προσπαθειών μας -κι οικονομικών και προσωπικών-, δικαίωνει τους παίκτες» είπε αρχικά ο Γιώργος Αγγελόπουλος, πριν συμπληρώσει ο αδερφός του, Παναγιώτης:\n«Το απολαμβάνουμε! Το ζούμε! Μετά έχουμε τους Τελικούς με τον Παναθηναϊκό κι έπειτα θα δούμε πώς θα σχεδιάσουμε τη νέα χρονιά. Δεν υπάρχει καμία υπόσχεση γι' άλλες κούπες. Για τις 2 κούπες (σε Κων/πολη και Λονδίνο) δε δώσαμε καμία υπόσχεση».\nΑπ' την πλευρά του, ο Στράτος Περπέρογλου τόνισε: «Είναι κάτι ασύλληπτο! Καταβάλαμε τεράστια προσπάθεια κι ανταμείφθηκαν οι κόποι μας. Αυτή ομάδα έχει μπει στις καρδιές του κόσμου, μας έδειξαν ότι είναι δίπλα μας και τους περιμένουμε και στη συνέχεια».\nΟ Γιώργος Πρίντεζης, με τη σειρά του, σχολίασε: «Το χαρήκαμε, το ευχαριστηθήκαμε, όπως δεν καταφέραμε να κάνουμε στο Λονδίνο, αφού ήταν αργά, ήμασταν κουρασμένοι και δεν υπήρχε χρόνος να διασκεδάσουμε. Κάθε φορά, που κατακτάς το τρόπαιο, έχει τις ιδιατερότητές της. Και πέρυσι ήταν γλυκό, φέτος είναι ακόμη πιο ωραία. Μακάρι η ομάδα να συνεχίσει μαζί και να φέρουμε κι άλλες χαρές. Πέρυσι ήταν ακόμη πιο δύσκολα για το Πρωτάθλημα της Α1, αφού τελειώσαμε Κυριακή την Ευρωλίγκα και την Τρίτη παίζαμε το πρώτο ντέρμπι με τον Παναθηναϊκό. Τώρα έχουμε μπροστά μας κι άλλα παιχνίδια, πιο βατά. Έχουμε αδειάσει, υπάρχει ο χρόνος να προετοιμαστούμε για τους δύσκολους αγώνες».\nΟ Κώστας Παπανικολάου, τόνισε πως δεν πρέπει να μείνουν στους πανηγυρισμούς, καθώς υπάρχει και συνέχεια: «Οι πανηγυρισμοί τελειώνουν σήμερα. Από αύριο πιάνουμε και πάλι δουλειά, με στόχο να κατακτήσουμε το πρωτάθλημα. Πέρσι ζήσαμε κάτι ανάλογο, κερδίσαμε την ευρωλίγκα και μετά το πρωτάθλημα. Θα προσπαθήσουμε για το καλύτερο και φέτος για να ευχαριστήσουμε τον κόσμο μας».\nΆμεση προσγείωση συνιστά ο Κώστας Σλούκας: «Άμεσα η προσγείωση. Είναι τρομερό αυτό που ζούμε, βρισκόμαστε στα σύννεφα, αλλά πρέπει να κοιτάξουμε τον επόμενο στόχο. Κάναμε δύο σπουδαία παιχνίδια στο Λονδίνο και νομίζω πως αξίζαμε τον τίτλο».\nΤέλος ο αρχηγός του Ολυμπιακού, Βασίλης Σπανούλης ευχαρίστησε τον κόσμο και υποσχέθηκε πως θα κάνουν τα πάντα και για το πρωτάθλημα: «Ήταν κάτι το φανταστικό αυτό που καταφέραμε. Αποδείξαμε πως ήμασταν η καλύτερη ομάδα. Αυτή που το ήθελε περισσότερο. Είναι αμοιβαία η αγάπη με τον κόσμο. Ευχαριστούμε αυτούς που ήρθαν στο Λονδίνο, αυτούς που ήρθαν στο Αεροδρόμιο, αυτούς που μας ακολούθησαν στην αττική οδό, αυτούς που μας υποδέχτηκαν στο ΣΕΦ. Θα κάνουμε ό,τι περνάει από το χέρι μας για να πάρουμε και το πρωτάθλημα».\nΟι πρωταθλητές Ευρώπης πανηγύρισαν την κούπα με τον λαό του Θρύλου, τόσο στο αεροδρόμιο, όσο και στο ΣΕΦ, όπου χιλιάδες κόσμος περίμενε το πούλμαν και αποθέωσε την αποστολή των δύο σερί πρωταθλητών Ευρώπης.\nΩστόσο, μόλις οι ερυθρόλευκοι έφτασαν στο ΣΕΦ και αρχικά, χάρηκαν το τρόπαιο μαζί με το λαό τους που ήταν εκεί, πήγαν και στα αποδυτήρια ώστε να πάρουν τα προσωπικά τους αντικείμενα που είχαν αφήσει πριν αναχωρήσουν για Λονδίνο.\nΒέβαια, και εκεί δεν θα μπορούσαν να μην χαρούν αυτή την τεράστια επιτυχία. Η ομάδα, σύσσωμη, με την κούπα της Ευρωλίγκας ανάμεσα της, πανηγύρισε αυτή την τεράστια επιτυχία…\nΟ απόλυτος πρωταγωνιστής του Final Four, Βασίλης Σπανούλης, εξομολογείται στο "gazzetta.gr" τις εντυπώσεις του από την ολοκληρωτική επικράτηση του Ολυμπιακού.\nΣτη διάρκεια της πτήσης της επιστροφής στην Αθήνα, ο 30χρονος διεθνής άσος, παραδέχθηκε εμμέσως πλην σαφώς, ότι αυτή την περίοδο, παίζει το καλύτερο μπάσκετ της καριέρας του και ότι ο τρόπος με τον οποίο είναι δομημένος ο Ολυμπιακός, ταιριάζει απόλυτα στο αγωνιστικό του στυλ.\nΛίγη ώρα πριν επιβιβαστεί στο αεροσκάφος, ο αρχηγός των ερυθρόλευκων συνάντησε στους διαδρόμους του αεροδρομίου «Gatwick» τον Θοδωρή Παπαλουκά και τον Μίλος Τεόντοσιτς, που ετοιμάζονταν να αναχωρήσουν για την Μόσχα με την αποστολή της ΤΣΣΚΑ. Και οι δύο τον αγκάλιασαν και του έδωσαν συγχαρητήρια για τη μεγαλειώδη εμφάνισή του, ενώ ο Έλληνας πλέϊ-μέϊκερ της ρωσικής ομάδας, του εκμυστηρεύτηκε ότι δεν παρακολούθησε το ματς από γούρι και αρκέστηκε στην ενημέρωση μέσω Skype, που του έκανε από το Μπιλμπάο, ο Νίκος Ζήσης!\nΠερίπου 15 ώρες νωρίτερα και λίγο μετά το τέλος του συγκλονιστικού τελικού με τη Ρεάλ Μαδρίτης, ο Βασίλης Σπανούλης είχε μιλήσει για την ιστορική επιτυχία του ιδίου αλλά και της ομάδας του, έχοντας δίπλα του το βαρύτιμο τρόπαιο αλλά και το έπαθλο του πολυτιμότερου παίκτη της διοργάνωσης.\n- Μας έλεγες μετά τον ημιτελικό ότι ευχόσουν να διατηρηθεί το αήττητό σου στα φαϊναλ-φορ... Πως να μην πραγματοποιηθεί η ευχή σου με τέτοια ευστοχία... Εδώ πετάς την μπανανόφλουδα χωρίς να βλέπεις κι εκείνη πέφτει μέσα στο καλάθι των σκουπιδιών...\n«Όλα μέσα φίλε, όλα! Ήταν να μην αρχίσουν να μπαίνουν (γέλια!!)...»\n- Να αφήσουμε λίγο την πλάκα και να μιλήσουμε σοβαρά... Έχετε καταλάβει τι κάνατε στο Λονδίνο;\n«Αυτό που κάναμε δεν έχει ξαναγίνει ποτέ από ελληνική ομάδα σ' αυτό το επίπεδο και με τον προϋπολογισμό που είχαμε, γιατί όλοι ξέρουμε ότι κερδίσαμε ομάδες που είχαν πολλαπλάσιο κόστος από μας! Η χαρά είναι διπλή, γιατί γράψαμε ιστορία!»\n- Πέρυσι το πήρατε από το -19, φέτος από το -17... Υπάρχει μεγαλύτερη απόδειξη για την κυριαρχία σας;\nΤο κάναμε πέρυσι στον τελικό, το κάναμε φέτος πολλές φορές στη διάρκεια της σεζόν, το κάναμε στο 5ο ματς των πλέϊ-οφ με την Εφές και από την στιγμή που η Ρεάλ, ξέφυγε με 17 πόντους στην πρώτη περίοδο, αναγκαστήκαμε να το ξανακάνουμε! Είμαστε ένα γκρουπ παικτών που δεν μας αρέσει να μας αμφισβητούν, γιατί αυτό μας κάνει σκληρότερους! Οι πανηγυρισμοί των αντιπάλων από τόσο νωρίς στον τελικό, μας έδωσαν ακόμη μεγαλύτερο κίνητρο και κάπως έτσι ξεκίνησε μία ακόμη ανατροπή!\n- Νομίζω ότι αυτός ο 3ος τίτλος του MVP σε ισάριθμα φάϊναλ-φορ (κάτι που έχει πετύχει μόνο ο Τόνι Κούκοτς) και μετά από ισάριθμα τρόπαια, βοήθησε τον κόσμο να καταλάβει την διαφορά σου από τους υπόλοιπους σπουδαίους Ευρωπαίους παίκτες... “Άποντος” με 0/5 σουτ και 3 λάθη στο ημίχρονο και 22 πόντους στο 2ο μέρος! Τι συντελέστηκε στην ανάπαυλα και επέστρεψε τόσο δριμύτερος και αποφασιστικός;\n«Ο τρόπος που με αντιμετωπίζουν οι περισσότερες ομάδες, με δύο και τρεις παίκτες πάνω μου, δεν μου επιτρέπει πάντα να είμαι αποτελεσματικός και είναι λογικό αυτό... Η Ρεάλ με έπαιξε πολύ κλειστά, χωρίς να μου δίνει ούτε διείσδυση, ούτε ελεύθερο σουτ, εκτός από ένα ένα χωρίς ισορροπία και μου πήρε χρόνο, να “διαβάσω” τον τρόπο που με έπαιξαν και να βρω λύσεις για να βοηθήσω την ομάδα. Όταν βγήκα αλλαγή και στη διάρκεια της ανάπαυλας, προσπάθησα να ηρεμήσω και να παραμείνω συγκεντρωμένος και όταν βγήκα στο γήπεδο για το 2ο μέρος, αισθανόμουν μεγάλη αυτοπεποίθηση γι' αυτό και πήρα τα σουτ».\n- Τον μεγάλο, τον τεράστιο παίκτη-ηγέτη τον κάνουν και οι άξιοι συμπαίκτες; Σε ρωτάω γιατί δεν πιστεύω ότι υπήρχε υστερήσας παίκτης της ομάδας σ' αυτό το φάϊναλ-φορ;\n«Αυτά τα παιδιά αξίζουν τεράστιας αναγνώρισης, γιατί τα δύο τελευταία χρόνια, έχουν παρουσιάσει πραγματικά τεράστια βελτίωση κι έχουν αποκτήσει σκληρό χαρακτήρα και πολύ ώριμη προσωπικότητα! Έχουμε γίνει όλοι μία παρέα και αυτό μας έχει κάνει καλό γιατί το μπάσκετ είναι ομαδικό άθλημα.... Αξίζουν πολλά συγχαρητήρια στους συμπαίκτες μου για τον τρόπο που έπαιξαν, στους προπονητές για το πως διαχειρίστηκαν όλη αυτή την πίεση και στους προέδρους που είναι συνεχώς στο πλευρά μας και μας στηρίζουν απόλυτα».\n- Για τον Γιώργο Μπαρτζώκα;\n«Ο coach απέδειξε ότι έχει εμπιστοσύνη στις δυνάμεις του και τις γνώσεις του, μόνο και μόνο που ανέλαβε μία ομάδα που ήταν πρωταθλήτρια Ευρώπης και πέρυσι το καλοκαίρι, κανείς δεν περίμενε ότι θα μπορούσε να την διατηρήσει στην κορυφή! Και όχι απλά μία ομάδα, αλλά ειδικότερα τον Ολυμπιακό που είναι από τις δύσκολες στην Ευρώπη, από πλευράς πίεση και αμφισβήτησης πόσο μάλλον στην Ελλάδα που μειώνουμε και αμφισβητούμε τα πάντα με το παραμικρό! Δυστυχώς δεν έχουμε υπομονή σαν λαός αλλά κυρίως δεν διαθέτουμε την απαιτούμενη αθλητική παιδεία για να διαχειριστούμε σωστά τις επιτυχίες και τις αποτυχίες. Γενικά, μας αρέσει μόνο η νίκη και επειδή νομοτελειακά δε γίνεται να κερδίζουμε συνέχεια, είναι λογικό να περνάμε δύσκολα στις ήττες! Ο προπονητής μας, όμως, έμεινε προσηλωμένος στο πλάνο και παρ' όλη την αμφισβήτηση, κατόρθωσε να κρατήσει την ομάδα ενωμένη και στο τέλος να πετύχει κάτι ασύλληπτο, που του άξιζε στο 100%!».\n- Και ο Ολυμπιακός, πάντως, τείνει να υιοθετήσει αυτή την ελληνική νοοτροπία που μόλις περιέγραψες... Δεν του αρέσει ή μάλλον για να το θέσουμε καλύτερα, αρνείται να χάσει...\n«Τι να κάνουμε; Μάθαμε να ζούμε μ' αυτό και προσαρμοστήκαμε σ' αυτά τα δεδομένα... Είναι ωραία άρνηση, όμως, που προκύπτει μέσα από την μαχητικότητα και την διάθεσή μας να ανατρέψουμε την εκάστοτε αρνητική κατάσταση και είναι πιο πολύ πνευματική διεργασία παρά αγωνιστικό χαρακτηριστικό»!\nΤα συγχαρητήρια της απέστειλε η ΚΑΕ Ηλυσιακός στον Ολυμπιακό για την κατάκτηση της Ευρωλίγκας δεύτερη συνεχόμενη χρονιά.\n"H KAE ΗΛΥΣΙΑΚΟΣ και προσωπικά ο πρόεδρος, Παντελής Γαμπιεράκης, συγχαίρουν τον πρωταθλητή Ευρώπης, Ολυμπιακό, για την κατάκτηση της κορυφής του ευρωπαϊκού μπάσκετ, για δεύτερη συνεχόμενη χρονιά! Θεωρεί δε μεγάλη τιμή ότι θα είναι η πρώτη ομάδα που θα υποδεχτεί τους Πειραιώτες μετά την κατάκτηση του τροπαίου!\nΤο ελληνικό μπάσκετ κρατάει ψηλά τη γαλανόλευκη σε δύσκολους καιρούς και αποτελεί μακράν από το δεύτερο το εθνικό μας άθλημα"!\nΗ Web TV του "sport-fm.gr" ήταν στο τσάρτερ της επιστροφής του Ολυμπιακού από το Λονδίνο και μας μεταφέρει εικόνα από τα επινίκια και την πτήση των παικτών.\nΠανηγυρισμούς, πειράγματα, φωτογραφίες με την κούπα, την οποία φυσικά κανείς δεν ήθελε να αποχωριστεί περιλάμβανε η πτήση της επιστροφής για τον πρωταθλητή Ευρώπης Ολυμπιακό.\nΣυγχαρητήρια στον Ολυμπιακό απέστειλε ο ΚΑΟΔ, με αφορμή την κατάκτηση της δεύτερης συνεχόμενης Ευρωλίγκα, από τους ερυθρόλευκους.\n«Εκ μέρους του ΔΣ της ομάδος μας, θα θέλαμε να εκφράσουμε τα θερμά μας συγχαρητήρια στη διοίκηση, τους προπονητές και τους παίκτες του ΟΣΦΠ για την κατάκτηση του Ευρωπαϊκού Πρωταθλήματος της Euroleage για δεύτερη συνεχόμενη χρονιά.\nΤέτοιες επιτυχίες μας κάνουν υπερήφανους και αποδεικνύουν ότι το άθλημα που τόσο αγαπάμε και υπηρετούμε όλοι μας, συνεχίζει να εκπροσωπεί την Ελλάδα με τον πλέον επιτυχημένο τρόπο και να βρίσκεται στην κορυφή της Ευρώπης, κάνοντας χαρούμενους όλους τους Έλληνες, όπου και αν βρίσκονται».\nΜοναδικές στιγμές έζησαν οι πρωταθλητές Ελλάδας και Ευρώπης.\nΜετά την αποθέωση που γνώρισαν από τους οπαδούς του Θρύλου στο αεροδρόμιο, έγινε... πανικός και στο ΣΕΦ!\nΣτο... "σπίτι" τους οι ερυθρόλευκοι βρήκαν πάνω από 5.000 οπαδούς τους να τους περιμένουν, όπου τους υποδέχτηκαν ανάβοντας καπνογόνα, χτυπώντας τύμπανα, κάνοντας την ατμόσφαιρα σχεδόν «μαγική», όπως αυτό που μας χάρισαν οι ΠΡΩΤΑΘΛΗΤΕΣ ΕΥΡΩΠΗΣ και η νύχτα έγινε… μέρα!\nΌλη η ομάδα βγήκε στην οροφή του πούλμαν και πανηγύρισε το Ευρωπαϊκό, ενώ ο κόσμος φώναζε «έτσι ονειρευόμαστε τον Ολυμπιακό» και...\n«Να ‘τοι, να ‘τοι οι πρώτοι της Ευρώπης»!\nΛίγο πριν από τις 21:40 ο κόσμος άρχισε να αποχωρεί και οι παίκτες μπήκαν στο ΣΕΦ...\nΟ Κώστας Παπανικολάου αποφάσισε να αφήσει λίγο στην άκρη το... επάγγελμά του και να γίνει έστω και για λίγες ώρες πιλότος!\nΟ παίκτης του Ολυμπιακού βρέθηκε στο πιλοτήριο μαζί με τους πιλότους και ενημέρωνε με το μικρόφωνο τους επιβάτες για την πτήση, βάζοντας πάντα μία δόση χιούμορ με το δικό του μοναδικό τρόπο.\nΟι Πρωταθλητές Ευρώπης που ήταν κατάκοποι από την χθεσινή τους μάχη στον τελικό της Euroleague, βρήκαν το κέφι τους, όταν ενημερώθηκαν για τους οπαδούς του Θρύλου, που τους περίμεναν στο αεροδρόμιο «Ελ. Βενιζέλος».\nΣε πηγαδάκι που είχε δημιουργηθεί κατά την διάρκεια της πτήσης, ο αρχηγός του Ολυμπιακού, Βασίλης Σπανούλης, έλεγε πως παίζει το καλύτερο μπάσκετ στην καριέρα του και αυτό οφείλεται στον τρόπο με τον οποίο αγωνίζεται η ομάδα του.\nΟ... χαβαλές κατά την διάρκεια της πτήσης δεν έλειψε, με τους παίκτες να... επισκέπτονται τους προέδρους της ομάδας, τα αδέρφια Αγγελόπουλους και να τους πειράζουν.\nΠαναγιώτης και Γιώργος Αγγελόπουλος από καρδιάς μετά την κατάκτηση της Ευρωλίγκας στο Φάιναλ Φορ του Λονδίνου.\nΟ Nίκος Ζήσης, έκανε το δικό του σχόλιο για την κατάκτηση της Ευρωλίγκας από τον Ολυμπιακό για δεύτερη συνεχόμενη σεζόν.\n«Ο Ολυμπιακός έχει μια καρδιά από εδώ μέχρι τον… πλανήτη Άρη, αλλά η Ρεάλ Μαδρίτης είναι μια σπουδαία ομάδα», ήταν τα λόγια του Έλληνα γκαρντ της Μπιλμπάο στον προσωπικό του λογαριασμό στο twitter.\nΑν και οι περισσότεροι παίκτες της Ρεάλ Μαδρίτης έχουν προσωπικό λογαριασμό στο twitter, λίγοι είχαν το... κουράγιο να γράψουν λίγα λόγια για την ήττα της «βασίλισσας» στον τελικό του Final 4 της Ευρωλίγκας από τον Ολυμπιακό.\nΟ Μάρκους Σλότερ και ο Ρούντι Φερνάντεθ το έκαναν και έστειλαν το δικό τους μήνυμα στον κόσμο των Μαδριλένων.\n«Λυπάμαι για την πόλη της Μαδρίτης και όλους τους οπαδούς, πραγματικά ήθελα αυτόν τον τίτλο για εσάς. Θα επιστρέψουμε του χρόνου. Hala Madrid», έγραψε ο πρώτος, ενώ ο δεύτερος σχολίασε:\n«Δεν θα μπορούσα να μην είμαι... περήφανος για αυτή την ομάδα και συγχαρητήρια στον Ολυμπιακό για το εξαιρετικό του ματς. Τώρα και πάντα Hala Madrid, ευχαριστώ για την υποστήριξη».\nΗ ομάδα Κ17 του ΠΑΟΚ είναι πρωταθλήτρια φέτος, καθώς επικράτησε δύσκολα στον τελικό των πλέι οφ του Ολυμπιακού με 0-1 στα Πηγάδια.\nΤο χρυσό γκολ της αναμέτρησης σημείωσε ο Κουλούρης στο 72’, ολοκληρώνοντας με ιδανικό τρόπο μια εκπληκτική χρονιά, αφού φέτος οι έφηβοι του ΠΑΟΚ κατέγραψαν ένα μοναδικό ρεκόρ, με 23 νίκες και 2 ισοπαλίες σε 25 αγώνες.\nΤο πρώτο ημίχρονο ήταν ισορροπημένο, με τις δύο ομάδες να χάνουν κάποιες ευκαιρίες, αλλά το 0-0 διατηρήθηκε.\nΜε την έναρξη του δευτέρου μέρους, ο Ολυμπιακός έγινε πιο απειλητικός και στο 62’ είχε δοκάρι σε εκτέλεση φάουλ του Τούφα. Στο 72’ όμως, συνεργάστηκαν οι Τσολακίδης και Πόζογλου, με την μπάλα να φτάνει στον Κουλούρη, ο οποίος με σουτ έστειλε την μπάλα τα δίχτυα. Ο ΠΑΟΚ έχασε κάποιες ευκαιρίες ακόμα ως το τέλος, ενώ το σφύριγμα της λήξης βρήκε τους παίκτες του Αλέκου Θεοδωρίδη να πανηγυρίζουν έξαλλα μαζί με τους 800 οπαδούς της ομάδας που βρέθηκαν στα Πηγάδια.\nΟλυμπιακός: Ηλιάδης, Τόλη, Τούφας, Βατουσιάδης, Ράνζα (88’ Ξανθόπουλος), Μαργαρίτης, Καναβέτας, Λάτση (91’ Μακροστέργιος), Βέργος, Καλλέργης (78’ Μανθάτης), Σαλιάκας (73’ Χατζάρας).\nΠΑΟΚ: Σοϊλεμέζογλου, Κασαπίδης, Παντεκίδης (54’ Κουτσούμπας), Τσελεπίδης, Βασαΐτης, Πατράλης, Πόζογλου (84’ Χατζηδίμπας), Τουμανίδης, Κουλούρης (90’ Πούφλης), Δημητριάδης (77’ Κώστας), Δεληγιαννίδης (69’ Τσολακίδης).\nΔιάχυτη ήταν η ικανοποίηση του Κώστα Παπανικολάου από τη δεύτερη συνεχόμενη κατάκτηση της Ευρωλίγκας από τον Ολυμπιακό.\nΟ Έλληνας φόργουορντ των πρωταθλητών Ευρώπης μίλησε στην τηλεόραση της «ΕΤ1» μέσα από το πούλμαν που μετέφερε την αποστολή των ερυθρόλευκων από το «Ελ. Βενιζέλος» προς το ΣΕΦ και έδωσε το… κλίμα στον Ολυμπιακό.\n«Πιστεύω όσες φορές κι αν γίνεις, ποτέ δεν θα το χορτάσεις και κάθε φορά είναι το ίδιο όμορφη. Είναι πολύ όμορφο αυτό που ζούμε και με τον κόσμο που μας περίμενε. Περισσότερη υποδοχή ακολουθεί στο ΣΕΦ», ήταν τα πρώτα του λόγια.\nΚαι συνέχισε για τον αριθμό των οπαδών που περίμενε την αποστολή στον διεθνή αερολιμένα: «Πέρυσι ήταν περισσότερος κόσμος στο αεροδρόμιο. Όπως μας ενημέρωσαν πολλοί δεν μπορούσαν να έρθουν λόγω της βροχής και έχει μαζευτεί πολύ κόσμος στο ΣΕΦ. Για μένα είναι το ίδιο ευχάριστο».\nΑναφορικά με την άνοδό του στην οροφή του πούλμαν, απάντησε: «Δεν προχωρούσε το πούλμαν και διαλέξαμε να βγούμε με τον Πέρο γιατί ήταν το γούρι. Και πέρυσι το είχαμε κάνει» και για τον Γιώργο Μπαρτζώκα, σχολίασε: «Ανέβηκε λίγο, αλλά νομίζω ότι δεν είναι και το καλύτερό του».\nΤέλος, για το δεύτερο γύρο των εορτασμών, τόνισε: «Στο ΣΕΦ θα φτάσουμε σε κανένα μισάωρο ίσως και λιγότερο. Δεν ξέρω στο ΣΕΦ τι θα γίνεται και τι θα επικρατήσει εκεί».\nΈντονα ήταν τα πανηγύρια των οπαδών του Ολυμπιακού κατά την άφιξη της αποστολής των πρωταθλητών Ελλάδας στο «Ελ. Βενιζέλος».\nΔεκάδες οπαδοί κύκλωσαν το πούλμαν που μετέφερε τους παίκτες, το τεχνικό τιμ και τα μέλη της διοίκησης και πολλοί εκ των πρωταγωνιστών έβγαζαν φωτογραφίες και βίντεο μέσα από το λεωφορείο με τις αντιδράσεις των φιλάθλων.\nΜάλιστα, στο επίσημο προφίλ της ΚΑΕ στο facebook ανέβηκε φωτογραφία με το μήνυμα: «Είστε τρελοί!!! Σας ευχαριστούμε».\nΣαν… μικρά παιδιά πανηγύρισαν οι παίκτες του Ολυμπιακού κατά την υποδοχή της αποστολής στο «Ελ. Βενιζέλος» από τους οπαδούς του Θρύλου.\nΜόλις το πούλμαν ακινητοποιήθηκε, μερικοί από τους πρωταγωνιστές βγήκαν στην οροφή και γνώρισαν την αποθέωση. Πρώτοι ήταν οι Κώστας Παπανικολάου, Πέρο Άντιτς και Γιώργος Αγγελόπουλος και ακολούθησαν οι Παναγιώτης Γιαννακόπουλος, Έισο Λο, Κάιλ Χάινς και Βασίλης Σπανούλης.\nΜάλιστα, οι πρωταγωνιστές ήταν… προετοιμασμένοι, έχοντας μεγάλες σημαίες του Ολυμπιακού που τις ανέμιζαν πάνω στην οροφή, ενώ ο Πέρο Άντιτς το… προχώρησε λίγο παραπάνω και άναψε ένα καπνογόνο!\nΤο βράδυ της Κυριακής (12/5) οι παίκτες του Ολυμπιακού πάτησαν για δεύτερη συνεχόμενη χρονιά στην κορυφή της Ευρώπης, ωστόσο, το απόγευμα της Δευτέρας (13/5) το… επανέλαβαν, αυτή την φορά στην οροφή του πούλμαν που μετέφερε την αποστολή!\nΟι ερυθρόλευκοι έφτασαν στην Ελλάδα λίγο μετά τις 19:00 και λίγα λεπτά αργότερα βγήκαν από την έξοδο cargo του «Ελ. Βενιζέλος», όπου τους περίμεναν περισσότεροι από 2.000 οπαδοί του Θρύλου για να τους αποθεώσουν.\nΜόλις το πούλμαν έφτασε μπροστά από τους οπαδούς των ερυθρόλευκων, οι Κώστας Παπανικολάου και Πέρο Άντιτς βγήκαν στην οροφή του λεωφορείου και αποθεώθηκαν, ενώ λίγο αργότερα τους… ακολούθησαν οι Παναγιώτης και Γιώργος Αγγελόπουλοι, ο Βασίλης Σπανούλης, ο Κάιλ Χάινς και ο Έισι Λο.\nΔείτε το βίντεο του "newsbombgr":\nΤέτοια υποδοχή άρμοζε στους Πρωταθλητές Ευρώπης!\nΤουλάχιστον 2.000 οπαδοί του Θρύλου καλωσόρισαν την αποστολή του Ολυμπιακού στο «Ελευθέριος Βενιζέλος», η οποία χθες κατέκτησε το τρόπαιο της Ευρωλίγκας.\nΟι οπαδοί των πρωταθλητών ΰρώπης συγκεντρωμένοι από όλες τις γωνιές της Αττικής περίμεναν καρτερικά για περισσότερες από δύο ώρες στην πύλη των εμπορευμάτων στον Εθνικό Αερολιμένα την αποστολή.\nΗ προσγείωση ήταν προγραμματισμένη στις 18:55. Περίπου στις 19:15 η πύλη άνοιξε και το πούλμαν έκανε την εμφάνισή του, κάτι που ζητούσαν οι οπαδοί του Θρύλου για να αρχίσουν τις εκδηλώσεις λατρείας προς τους ΜΑΓΚΕΣ του μπασκετικού Ολυμπιακού.\nΣυνθήματα για τη μεγάλη επιτυχία του Θρύλοτ ακούγονταν συνεχώς από τους οπαδούς που βρέθηκαν στο αεροδρόμιο, ενώ κάποιοι οπαδοί κατάφεραν να σκαρφαλώσουν στην οροφή του πούλμαν και παρέμειναν εκεί μέχρι και την πρώτη… έξοδο από τους παίκτες.\nΟ Άντιτς και ο Παπανικολάου ήταν οι πρώτοι που ανέβηκαν στην οροφή του πούλμαν έχοντας στα χέρια τους το τρόπαιο της Ευρωλίγκας.\nΟι πανηγυρισμοί έγιναν εντονότεροι με τους οπαδούς της ομάδας να καλούν και άλλους παίκτες να ακολουθήσουν το παράδειγμα των δυο συμπαικτών τους.\nΟ Γιώργος Αγγελόπουλος έκανε τη συνέχεια σηκώνοντάς το τρόπαιο και τους οπαδούς να απαντούν με το σύνθημα «είναι τρελός ο πρόεδρος».\nΠαναγιώτης Αγγελόπουλος, Πάουελ, Λο (φορώντας γυαλιά ηλίου), Χάινς ακολούθησαν με τον επίλογο να… γράφει ο αρχηγός των πρωταθλητών Ευρώπης, Βασίλης Σπανούλης.\nΣτις 19:45 το πούλμαν, το οποίο είχε κάνει πολλές στάσεις λόγω του πλήθους που βρέθηκε στο αεροδρόμιο, είχε αρχίσει την πορεία του προς το ΣΕΦ, όπου τους.... περιμένουν για τα υπόλοιπα!\nΈτοιμος να πανηγυρίσει με τον κόσμο του Ολυμπιακού την κατάκτηση της Ευρωλίγκας είναι ο Κάιλ Χάινς.\n«Μόλις προσγειωθήκαμε στην Αθήνα! Είμαι ενθουσιασμένος που θα γιορτάσουμε τον τίτλο με τους οπαδούς του Ολυμπιακού»!, έγραψε στο twitter ο Αμερικανός φόργουορντ.\nΕρυθρόλευκο… βάφτηκε το «Ελ. Βενιζέλος» λίγα λεπτά μετά την άφιξη της αποστολής του Ολυμπιακού με την κούπα της Ευρωλίγκας στις αποσκευές της.\nΤο πούλμαν που μεταφέρει τα μέλη του τεχνικού επιτελείου, της διοίκησης και των παικτών βγήκε από την έξοδο cargo του διεθνή αερολιμένα των Αθηνών λίγο πριν τις 19:30 και αμέσως οι οπαδοί του Θρύλου το περικύκλωσαν, πανηγυρίζοντας για την δεύτερη συνεχόμενη κατάκτηση.\nΔείτε τα βίντεο του "newsbombgr" από την υποδοχή των ΠΡΩΤΑΘΛΗΤΩΝ:\nΓιώργος Μπαρτζώκας και Βασίλης Σπανούλης μιλούν στη συνέντευξη Τύπου μετά την κατάκτηση της Ευρωλίγκας στο Φάιναλ Φορ στο Λονδίνο.\nΚατά τη διάρκεια της συνέντευξης οι παίκτες του Ολυμπιακού μπαίνουν και μπουγελώνουν τους δυο "ερυθρόλευκους"!\nΣυνθήματα υπέρ του Ολυμπιακού για τον θρίαμβο στον τελικό της Ευρωλίγκας και από τους ποδοσφαιριστές της Μπαρτσελόνα!\nΚατά την επιστροφή τους από την Μαδρίτη οι παίκτες της Μπαρτσελόνα πανηγύριζαν για την κατάκτηση του πρωταθλήματος Ισπανίας, αλλά και για την κατάκτηση του ευρωπαϊκού στο μπάσκετ από τον Ολυμπιακό και φυσικά για την ήττα της «αιώνιας» αντιπάλου της, Ρεάλ Μαδρίτης!\nΈτσι ανάμεσα στα συνθήματα για την κατάκτηση του πρωταθλήματος υπήρξαν και πολλές φορές που οι παίκτες των «μπλαουγκράνα» φώναζαν «Olympiacos – Olympiacos», φυσικά θέλοντας να πικάρουν τους μαδριλένους.\nΜέσι, Ινιέστα, Ντάνι Άλβες, Τσάβι, Πέδρο, Μπουσκέτς, Πουγιόλ και και η παρέα τους χάρηκαν με την ψυχή τους την ήττα της «βασίλισσας» κι αποθέωσαν τους ερυθρόλευκους.\nΚι αυτό γιατί η πτήση συνέπεσε με τον τελικό της Euroleague στην οποία η μισητή αντίπαλος, Ρεάλ Μαδρίτης καταποντιζόταν από τους Πρωταθλητές Ευρώπης!\nΜάλιστα όπως αναφέρουν οι ισπανικές ιστοσελίδες η ήττα της ομάδας μπάσκετ της Ρεάλ Μαδρίτης αποτέλεσε την αφορμή για να... «ανάψει» το γλέντι.\nΗ είδηση αυτή έχει προκαλέσει έντονες αντιδράσεις στην Ισπανία… Πολλοί δημοσιογράφοι και χρήστες του twitter σχολιάζουν αρνητικά την ενέργεια αυτή των Καταλανών κάνοντας λόγο για... εθνική ντροπή!\nΣτην κακή εμφάνιση που πραγματοποίησε η Ρεάλ Μαδρίτης από το δεύτερο δεκάλεπτο και μετά, απέδωσε ο Νίκολα Μίροτιτς την ήττα της «βασίλισσας» από τον Ολυμπιακό στον τελικό της Ευρωλίγκας που έγινε στην Ο2 Αρένα του Λονδίνου.\n«Συγχαρητήρια στον Ολυμπιακό. 30 λεπτά για να ξεχάσουμε. 30 λεπτά που θα μας κάνουν πιο δυνατούς. Αυτοκριτική και στο πρωτάθλημα. Πάντα Ρεάλ!», έγραψε ο Ισπανός φόργουορντ της «βασίλισσας» στον προσωπικό του λογαριασμό στο twitter.\nΓνωστή αμερικανική αθλητική ιστοσελίδα υποκλίθηκε στον τρόπο που ο Ολυμπιακός κατέκτησε για δεύτερη συνεχόμενη φορά τον τίτλο του πρωταθλητή Ευρώπης.\n«Ο Ολυμπιακός κατέκτησε τον τίτλο του πρωταθλητή Ευρώπης ξανά με μια νίκη με 100-88 επί της Ρεάλ Μαδρίτης. Ο πρώην παίκτης των Χιούστον Ρόκετς, Βασίλης Σπανούλης, ήταν ο πρώτος σκόρερ της ομάδας με 22 πόντους στο δεύτερο ημίχρονο, όντας άποντος στο πρώτο. Ο Έισι Λο ήταν εξαιρετικός σε όλο το ματς. Εξαιρετικά δυναμικό παιχνίδι, ως συνήθως στη FIBA, άφησαν οι διαιτητές. Ολυμπιακός έβγαλε τη Ρεάλ εκτός αγώνα. Ο παίκτης που έχουν επιλέξει στο ντραφτ οι Σικάγο Μπουλς, ο Νίκολα Μίροτιτς, δεν εμφανίστηκε στον τελικό επίσης.\nΔεν έπαιξε καλά σε όλα τα μεγάλα παιχνίδια φέτος. Παρεμπιπτόντως, ο πρώην φόργουορντ των Λος Άντζελες Λέικερς, Τζος Πάουελ, είναι τώρα πρωταθλητής και του ΝΒΑ και της Ευρωλίγκας. Λίγοι Αμερικανοί αθλητές έχουν και τους δύο τίτλους. Σε ταλέντο, ο Ολυμπιακός ήταν ίσως η χειρότερη ομάδα του Final 4. Αλλά έπαιξαν ενωμένοι και σκληρά», ήταν η αναφορά στον επίσημο λογαριασμό στο twitter του «hoopshype.com».\nΕΦΤΑΣΑΝ ΟΙ ΠΡΩΤΑΘΛΗΤΕΣ ΜΑΣ!\nΜΕΤΑ ΤΗΝ ΑΠΟΘΕΩΣΗ ΣΤΟ ΕΛ.ΒΕΝΙΖΕΛΟΣ ΠΟΥ ΕΧΕΙ ΜΑΖΕΥΤΕΙ ΠΕΡΙΠΟΥ 3.000 ΚΟΣΜΟΣ, ΘΑ ΑΚΟΛΟΥΘΗΣΕΙ ΑΚΟΜΑ ΜΕΓΑΛΥΤΕΡΗ, ΣΤΟ ΣΕΦ!\nΔείτε ζωντανά τώρα την άφιξη των ΠΡΩΤΑΘΛΗΤΩΝ ΕΥΡΩΠΗΣ από τα παρακάτω links :\nΗ Ευρωλίγκα έδωσε στη δημοσιότητα το επίσημο βίντεο με τους πανηγυρισμούς των ανθρώπων του Ολυμπιακού αμέσως μετά τη νίκη επί της Ρεάλ Μαδρίτης στον τελικό του Final 4 που έγινε στην Ο2 Αρένα του Λονδίνου.\nΠαίκτες, προπονητές και άνθρωποι της ομάδας έγιναν ένα... «κουβάρι» τόσο πριν και κατά τη διάρκεια, όσο και μετά την απονομή του τροπαίου του πρωταθλήματος Ευρώπης.\nΑρκετοί παίκτες της Ευρωλίγκας που παρακολούθησαν το νικηφόρο τελικό του Ολυμπιακού με τη Ρεάλ Μαδρίτης έστειλαν τα συγχαρητήριά τους στους ερυθρόλευκους για την κατάκτηση του τίτλου μέσω του προσωπικού τους λογαριασμού στο twitter, όπως παρουσιάζει σε δημοσίευμά του το "onsports.gr".\nΡίκι Χίκμαν (Μακάμπι Τελ Αβίβ): «Ο Σπανούλης δείχνει γιατί είναι ο MVP ξανά στην Ευρωλίγκα. Συγχαρητήρια στον αδερφό μου Κάιλ Χάινς που κέρδισε για δεύτερη συνεχόμενη φορά τον τίτλο της Ευρωλίγκας. Το άξιζες οικογένεια».\nΣινάν Γκιουλέρ (Αναντολού Εφές): «Συγχαρητήρια στον Ολυμπιακό για το δεύτερο συνεχόμενο πρωτάθλημα Ευρώπης! Απίστευτη εμφάνιση που αξίζει μεγάλο σεβασμό».\nΑουγκούστο Λίμα (Ουνικάχα Μάλαγα): «Φαινόμενο ο Σπανούλης»\nΠέτερι Κόπονεν (Χίμκι): «Τι παιχνίδι! Συγχαρητήρια στον Ολυμπιακό! Αυτή η ομάδα δεν σταματά ποτέ να παλεύει! Πρωταθλητές για δεύτερη συνεχόμενη φορά στο Final 4 της Ευρωλίγκας».\nΆαρον Τζάκσον (ΤΣΣΚΑ Μόσχας): «Είναι ένας Έλληνας Θεός».\nΤζαμόν Γκόρντον (Αναντολού Εφές): «Ο πρώην προπονητής μου και η πρώην ομάδα μου το πήραν ξανά. Πολύς σεβασμός στους ερυθρόλευκους!!! Δύο συνεχόμενες φορές».\nΑντρές Νοτσιόνι (Κάχα Λαμποράλ): «Ολυμπιακός! Απίστευτο!»\nΜπόμπι Μπράουν (Σιένα): «Μεγάλος σεβασμός στον Σπανούλη».\nΟ πρόεδρος του Ε.Σ.Α.Κ.Ε., Γιώργος Χαλβατζάκης, παρακολούθησε από κοντά την κατάκτηση της Ευρωλίγκας απ' τον Ολυμπιακό και μαζί με το υπόλοιπο Δ.Σ. του Συνδέσμου τον συνεχάρη για την τεράστια επιτυχία του.\nΟ Πρόεδρος Γιώργος Χαλβατζάκης και τα μέλη του Δ.Σ. του Ε.Σ.Α.Κ.Ε. συγχαίρουν θερμά τον Ολυμπιακό για το μοναδικό επίτευγμα της δεύτερης συνεχόμενης κατάκτησης του Ευρωπαϊκού Πρωταθλήματος.\nΗ διοίκηση του Ε.Σ.Α.Κ.Ε. αναγνωρίζει την τεράστια προσπάθεια των παικτών του Ολυμπιακού και τους συγχαίρει για το μεγάλο άθλο της διατήρησης του τροπαίου της Ευρωλίγκας στην Ελλάδα. Ξεχωριστή θέση στο βιβλίο της ιστορίας εξασφάλισε ο Βασίλης Σπανούλης, ισοφαρίζοντας το ρεκόρ του Τόνι Κούκοτς, με τρία βραβεία MVP σε φάιναλ φορ.\nΔείτε το βίντεο τησ Σέρβικης τηλεόρασης για τον τελικό της Ευρωλίγκας που ανέδειξε για δεύτερη συνεχόμενη χρονιά πρωταθλητή Ευρώπης το Θρύλο!\nΟλυμπιακός και ΠΑΟΚ θα διεκδικήσουν τον τίτλο στον τελικό του Φάιναλ Φορ του πρωταθλήματος νέων Κ17, που διεξάγεται στα Πηγάδια της Ξάνθης.\nΟι πιτσιρικάδες των ερυθρόλευκων και της ομάδας της Θεσσαλονίκης έφτασαν στο τελικό της διοργάνωσης αποκλείοντας στα ημιτελικά την Ξάνθη ο Ολυμπιακός με 4-0 και τον Παναθηναϊκό με 2-1 οι παίκτες του Αλέξανδρού Θεοδωρίδη που δεν έχουν ηττηθεί στο φετινό πρωτάθλημα.\nΗ τελική φάση του πρωταθλήματος Κ17 που διεξάγεται υπό την αιγίδα της Σούπερ Λίγκα, προσέφερε πολύ καλό θέαμα με τα μελλοντικά αστέρια του ελληνικού ποδοσφαίρου να υπόσχονται πολλές συγκινήσεις και στον τελικό της διοργάνωσης.\nΑν και στην αντίπαλη πλευρά ήταν οι... συμπαίκτες του στην εθνική Ισπανίας, ο Πάου Γκασόλ έβγαλε το... καπέλο στον Ολυμπιακό για τη μεγάλη νίκη του στον τελικό του Final Four και το δεύτερο σερί τρόπαιο στην Ευρωλίγκα.\n"Ο Ολυμπιακός έχει παίξει πολύ καλά και αξίζει να είναι πρωταθλητής πάλι. Σπουδαίο μπάσκετ παίχθηκε σε αυτό το Final Four", έγραψε στο twitter ο άσος των Λος Άντζελες Λέικερς.\nΔίκαια ο Ολυμπιακός απέκλεισε την ΤΣΣΚΑ Μόσχας στον ημιτελικό σύμφωνα με τον Αντρέι Κιριλένκο.\nΟ Ρώσος σούπερ σταρ τόνισε πως η ΤΣΣΚΑ δεν βρέθηκε σε καλή μέρα και το σωστό είναι να μην αποδοθούν ευθύνες, ούτε να κατηγορηθεί κάποιος.\n"Αν ο Ολυμπιακός και η ΤΣΣΚΑ έπαιζαν μία άλλη βραδιά, ίσως τα πράγματα να ήταν διαφορετικά. Στον ημιτελικό οι Έλληνες ήταν καλύτεροι και δίκαια έφτασαν στον τελικό. Εμείς δεν βρεθήκαμε σε καλή μέρα. Δεν είναι σωστό να αποδώσουμε ευθύνες και να κατηγορήσουμε κάποιον".\nΓια τον περσινό χαμένο τελικό: "Δεν θέλω να θυμάμαι τον περσινό τελικό. Παρότι πάντως χάσαμε στο τελευταίο δευτερόλεπτο, η σεζόν μου στην ΤΣΣΚΑ ήταν πολύ καλή. Είχαμε μία εξαιρετική ομάδα, που δυστυχώς δεν κατάφερε να πάρει την Ευρωλίγκα. Παίξαμε πολύ καλά στον τελικό, αλλά σε κάποιο σημείο η τύχη έφυγε από το μέρος μας και πήγε κάπου αλλού".\nΤα επιτεύγματα του "Kill Bill" δεν φαίνεται να έχουν τέλος και πλέον τείνει να γίνει κυρίαρχος και σε ατομικούς τίτλους!\nΟ Βασίλης Σπανούλης αναδείχθηκε για 3η φορά στην καριέρα του, πολυτιμότερος παίκτης σε φάιναλ-φορ, μία με τη φανέλα του Παναθηναϊκού το 2009 και δύο με τους ερυθρόλευκους σε διαδοχικές μάλιστα διοργανώσεις, το 2012 και το 2013.\nΑνάλογο επίτευγμα, όπως μας θυμίζει σε δημοσίευμά του το ".sport-fm.gr", έχει σημειώσει στο παρελθόν, μόνον ο Τόνι Κούκοτς. Ο Κροάτης είχε πάρει αυτόν τον τίτλο με την Γιουγκοπλάστικα/Ποπ 84 το 90 και το 91, ενώ είχε χριστεί ΜVP στο φάιναλ-φορ στο Φάληρο με την φανέλα της Μπενετόν το 1993.\nΑκόμα ένας που έχει πάρει δύο απανωτούς τίτλους MVP και μάλιστα με διαφορετικές ομάδες, ήταν ο Ντέγιαν Μποντιρόγκα, το 2002 με τον Παναθηναϊκό στην Μπολόνια, και το 2003 με την φανέλα της Μπαρτσελόνα.\nΟ πόιντ-γκαρντ της Ρεάλ Μαδρίτης, Σέρχιο Γιουλ, παραδέχτηκε την ανωτερότητα των ερυθρόλευκων στον τελικό του Λονδίνου και στάθηκε στην εμπειρία του Ολυμπιακού σε τέτοια ματς.\nΟ Γιουλ στάθηκε στο γεγονός πως η "Βασίλισσα" είναι μια νεανική και φιλόδοξη ομάδα, ενώ τόνισε επιπλέον πως μετά την εκπληκτική εκκίνηση στον αγώνα, η ομάδα του έμεινε από…μπαταρίες.\nΠάντως δεν παρέλειψε να υπογραμμίσει πως στόχος της «βασίλισσας» είναι να επιστρέψει στον τελικό την επόμενη σεζόν και αυτή τη φορά να κατακτήσει την Ευρωλίγκα: «Είχαμε μια καλή Ευρωλίγκα. Αυτή είναι μια νέα, φιλόδοξη ομάδα. Θέλουμε να επιστρέψουμε στον τελικό της Ευρωλίγκας την επόμενη σεζόν και να προσπαθήσουμε να την κατακτήσουμε. Όταν παίζεις έναν τελικό σαν και αυτό πρέπει να δίνεις όλα όσα έχεις μέσα στο παρκέ. Κάναμε εξαιρετική αρχή, αλλά ίσως μείναμε από μπαταρίες πολύ νωρίς. Εκείνοι επέστρεψαν στο ματς πριν το ημίχρονο και είχαν μεγαλύτερη εμπειρία σε κλειστά, σημαντικά παιχνίδια σαν και αυτό» είπε ο Γιουλ και πρόσθεσε:\n«Έπαιξαν καλύτερα και άξιζαν να κερδίσουν. Είχαμε μια καλή Ευρωλίγκα, αλλά είναι σκληρό τώρα επειδή χάσαμε τον τελικό. Δεν μπορεί να επιτρέπουμε 100 πόντους. Δεν ήταν ο καλύτερός μας αγώνας, αλλά πρέπει να μάθουμε από αυτόν».\nΓια παίκτες που δεν μπορούν να αντέξουν την... πίεση έκανε λόγο ο πρόεδρος της ΤΣΣΚΑ Μόσχας, Αντρέι Βατούτιν, μετά την αποτυχία της ομάδας του για άλλη μια χρονιά στο Final 4.\nΕμφανώς δυσαρεστημένος από τον τρόπο που η Ρώσικη ομάδα συνετρίβη από τον Ολυμπιακό στον ημιτελικό του Final 4 της Ευρωλίγκας εμφανίστηκε ο πρόεδρος της ΤΣΣΚΑ και μάλιστα άφησε σαφείς αιχμές κατά παικτών που δεν μπορούν να αντέξουν την πίεση και προανήγγειλε... αλλαγές στο τέλος της σεζόν.\n«Δεν μας πείραξε τόσο η ήττα αλλά ο τρόπος της. Έτσι όπως παίξαμε δεν είχαμε τύχη. Από όσα είπε στην ομάδα ο προπονητής πριν τον αγώνα, οι παίκτες έκαναν ακριβώς τα αντίθετα. Η ομάδα δεν είχε ψυχολογία και αυτό παρουσιάστηκε τη χειρότερη δυνατή στιγμή», δήλωσε.\n«Μετά την ήττα μας στον ημιτελικό ένιωθα πως πρέπει να γκρεμίσουμε και να χτίσουμε την ομάδα από την αρχή. Όμως η νίκη μας στον μικρό τελικό μού έδωσε λίγη περισσότερη αισιοδοξία. Τώρα θέλουμε να κατακτήσουμε μετά το πρωτάθλημα και τη VTB League. Στη συνέχεια θα δούμε. Φυσικά και θα υπάρξουν αλλαγές στην ομάδα. Χρειαζόμαστε φρέσκο αίμα για να δυναμώσουμε. Πρέπει να δυναμώσουμε όχι τόσο σε ποιότητα, αλλά κυρίως σε χαρακτήρα. Διακρίνω πως κάποιοι παίκτες δυσκολεύονται να αντεπεξέλθουν σε συνθήκες πίεσης», πρόσθεσε.\nΣυγχαρητήρια επιστολή προς την ΚΑΕ Ολυμπιακός για την κατάκτηση της Ευρωλίγκα, απέστειλε το τμήμα αθλητισμού του ΣΥΡΙΖΑ.\n«Το Τμήμα Αθλητισμού του ΣΥΡΙΖΑ–ΕΚΜ σας συγχαίρει για την κατάκτηση της πρώτης θέσης της ευρωλίγκας του μπάσκετ. Παρακαλούμε να μεταφέρετε τα συγχαρητήριά μας στους προπονητές και αθλητές της ομάδας σας. Σας ευχόμαστε καλή επιτυχία στη συνέχεια», ήταν το περιεχόμενο της επιστολής.


ΟΜΟΛΟΓΙΑ ΠΟΜΑΚΟΠΟΥΛΑΣ: «Όπως δεν μπορούμε να επιλέξουμε τους γονείς μας, έτσι δεν μπορούμε να επιλέξουμε και την καταγωγή μας» (10,823)\nΗ ΣΥΓΧΡΟΝΗ ΗΡΩΙΔΑ! Η μεγάλη ΠΟΜΑΚΑ της ΤΟΥΡΚΙΑΣ. (10,784)\n«ΤΡΑΓΩΔΙΑ» του Συλλόγου Επιστημόνων Μειονότητας! Ενώπιον της Διακομματικής Επιτροπής (10,100)\nΕπιστολή στη ΔΙΑΚΟΜΜΑΤΙΚΗ ΕΠΙΤΡΟΠΗ ΘΡΑΚΗΣ: «Μην προσποιήστε ότι δεν μας βλέπετε» (10,005)\nΕξαιρετικής σημασίας κοινή Ιερονομική Ρήτρα: για τη ΣΗΜΑΙΑ και τους ΝΕΚΡΟΥΣ ΣΤΡΑΤΙΩΤΕΣ. Οι τρεις Μουφτείες της Ελληνικής Θράκης. (9,829)


Πρώτη καταχώρηση: Τετάρτη, 14 Αυγούστου 2019, 16:21\nΟ Ατρόμητος έκανε το πρώτο βήμα την περασμένη Πέμπτη στη Βαρσοβία και σήμερα στις 19:00 (ΕΡΤ Sports) θα επιδιώξει να ολοκληρώσει την έκπληξη απέναντι στη Λέγκια και να προκριθεί στα πλέι οφ του Europa League.\nΤο 0-0 του πρώτου αγώνα του Γ΄ προκριματικού γύρου της διοργάνωσης σαφώς κι αφήνει ελπίδες στους Περιστεριώτες, που άντεξαν στην πίεση που δέχτηκαν επί πολωνικού εδάφους και με σύμμαχο την τύχη πήραν ένα πολύ θετικό αποτέλεσμα ενόψει της σημερινής ρεβάνς.\nΌπως είπε και ο Γιάννης Αναστασίου στη συνέντευξη Τύπου, σε σχέση με το ματς της Βαρσοβίας, η ομάδα του για να έχει περισσότερες πιθανότητες θα πρέπει να προσεγγίσει αυτό που ακολουθεί με διαφορετικό επιθετικό πλάνο, δηλαδή, με πιο απλά λόγια, θα πρέπει να σκοράρει για να ελπίζει στην πρόκριση.\nΣημαντικές αλλαγές δεν θα γίνουν στο αρχικό σχήμα, δεδομένης και της απουσίας του Κυριάκου Κιβρακίδη, ο οποίος δεν είναι 100% έτοιμος και θα χάσει και τη ρεβάνς με τους Πολωνούς. Ο Ατρόμητος θα μπει στο γήπεδο με στόχο να διαφυλάξει τα νώτα του κι από κει και πέρα θα προσπαθήσει να παίξει πιο επιθετικά από την περασμένη Πέμπτη.\nΌσον αφορά το αρχικό σχήμα, ο Έλληνας τεχνικός δεν προτίθεται να επιφέρει σημαντικές αλλαγές και σύμφωνα με όλες τις ενδείξεις θα παρατάξει την ομάδα του με τους: Μέγερι, Βέλλιο, Χαρίση, Ρισβάνη, Ουγκράι, Ούμπιδες, Μάντσον, Γούτας, Νάτσο, Κατράνη, Μανούσο.\nΟι υπόλοιποι της αποστολής: Θεοδωράκης, Ταλόχα, Γιακουμάκης, Ενσικουλού, Γαρουφαλιάς, Καχίλα, Ρόσα, Νταβιώτης και Στρούγγης.\nΤο ματς θα μεταδοθεί τηλεοπτικά από την ΕΡΤ Sports, ενώ διαιτητής έχει οριστεί από την UEFA ο 42χρονος Ολλανδός, Μπας Νιχάους.\nΤελευταία ενημέρωση: Τετάρτη, 14 Αυγούστου 2019, 16:26\nΑνακοινώνει τον Ραμπέγιο ο Ατρόμητος\n«Λευκή» ισοπαλία για Ατρόμητο και Βόλο στο Περιστέρι


Σήμερα, αφήνουμε όλοι ότι κάνουμε και σαν Έλληνες, αντιστεκόμαστε για άλλη μια φορά στο Δ’ Ράιχ και τους δοτούς πολιτικούς που πέρνουν διαταγές από τους φασίστες. Πρέπει να τελειώνουμε με αυτούς. ΖΗΤΩ Η ΕΛΛΑΔΑ... ~ ΠΟΝΤΙΚΟΠΑΓΙΔΑ\nΣήμερα, αφήνουμε όλοι ότι κάνουμε και σαν Έλληνες, αντιστεκόμαστε για άλλη μια φορά στο Δ’ Ράιχ και τους δοτούς πολιτικούς που πέρνουν διαταγές από τους φασίστες. Πρέπει να τελειώνουμε με αυτούς. ΖΗΤΩ Η ΕΛΛΑΔΑ...\n2/12/2012 01:55:00 μ.μ. ΠΟΝΤΙΚΟΠΑΓΙΔΑ No comments\nΜε τα κυβερνητικά κόμματα να επαπειλούνται με διάλυση, με έντονη οσμή αποσύνθεσης του πολιτικού σκηνικού και σε κλίμα απαξίωσης της χώρας διεθνώς, αρχίζει στις δύο το μεσημέρι στη Βουλή η συζήτηση επί του νομοσχεδίου για τη νέα δανειακή σύμβαση.\nΟι πολίτες έχοντας απολέσει πλήρως την εμπιστοσύνη τους στο πολιτικό σύστημα, υποχρεώνονται, κοχλάζοντας από αισθήματα οργής, να υποστούν ένα κοινωνικό ολοκαύτωμα. Είναι φανερό πως βλέπουν πλέον τους πολιτικούς ως τον αδίστακτο βραχίονα της τρόικα που θα εκμηδενίσει μισθούς και συντάξεις, θα διαγράψει τα εργασιακά δικαιώματα και θα ξεπουλήσει έναντι πινακίου φακής ότι έχει απομείνει από τη χώρα.\nΤην ώρα που στη Βουλή θα συζητείται το νέο μνημόνιο, οι πολίτες καλούνται από συνδικαλιστικές οργανώσεις, κινήματα και κόμματα της Αριστεράς να διατρανώσουν την αντίθεσή τους σε όσα πρόκειται να συμβούν. Η ΓΣΕΕ και η ΑΔΕΔΥ καλούν τους εργαζόμενους στο Σύνταγμα στις 17:00 το απόγευμα, ενώ το ΠΑΜΕ θα πραγματοποιήσει ξεχωριστή συγκέντρωση στην Ομόνοια.\nΟ Μίκης Θεοδωράκης και ο Μανώλης Γλέζος με κοινή δήλωσή τους καλούν σε συγκέντρωση έξω από τη Βουλή «για να σταματήσει η προδοσία» και να μην ψηφιστεί η νέα δανειακή σύμβαση.\nΥπό το φόβο επεισοδίων, πάνω από 5.000 αστυνομικοί θα βρίσκονται επί ποδός, ενώ μετά από εντολή της αστυνομίας ο σταθμός του Μετρό «Σύνταγμα» θα παραμείνει κλειστός καθ΄ όλη τη διάρκεια της ημέρας.\nΗ συζήτηση θα ολοκληρωθεί τα μεσάνυχτα και αμέσως μετά θα διεξαχθεί η ονομαστική ψηφοφορία, που αναμένεται να ολοκληρωθεί περίπου στις 2.00 τα ξημερώματα.